બોલીવૂડ સુપરસ્ટાર સલમાન ખાને 26 સપ્ટેંબર, મંગળવારે મુંબઈમાં તેના દ્વારા સંચાલિત લોકપ્રિય રિયાલિટી ટીવી શો ‘બિગ બોસ’ની 11મી આવૃત્તિને મિડિયાકર્મીઓ સમક્ષ મનોરંજક રીતે લોન્ચ કરી હતી. આ વખતના શો ‘બિગ બોસ સીઝન 11’નો થીમ છે ‘પડોશી’, જેમાં સ્પર્ધકો એકબીજાનાં પડોશીઓ તરીકે રહેશે. ‘બિગ બોસ સીઝન 11’ કલર્સ ટીવી ચેનલ આવતી 1 ઓક્ટોબરથી રાતે 9 વાગ્યાના સમયે પ્રસારિત થશે. સલમાન છેલ્લે ‘ટ્યૂબલાઈટ’ ફિલ્મમાં જોવા મળ્યો હતો. એણે હાલમાં જ એની ફિલ્મ ‘ટાઈગર ઝિંદા હૈ’નું શૂટિંગ અબુ ધાબીમાં પૂરું કર્યું હતું. એમાં કેટરીના કૈફ તેની હીરોઈન છે. (તસવીરોઃ દિપક ધુરી)